proxectonos/corpus_dominio_legal_administrativo_tmp huggingface dataset:
02/08/2018 | Administración LocalMunicipal
Sada
Servizos Económicos
Aprobación inicial da modificación de créditos número 21/2018

O Pleno do Concello, en sesión celebrada o día 26 de xullo de 2018, acordou aprobar inicialmente a modificación orzamentaria número 21 do orzamento 2018, correspondente ao expediente de crédito extraordinarios 2/2018. En cumprimento do disposto nos artigos 169.1 e 179.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente na Secretaría Xeral deste Concello polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. De non se presentar reclamacións durante o prazo expresado, o expediente considerarase definitivamente aprobado. Sada, a 27 de xullo de 2018. O Alcalde Oscar Benito Fernández Portela
02/08/2018 | Administración LocalMunicipal
Cabanas
Aprobación definitiva de expediente de modificación de créditos 6/18

ANUNCIO Aprobado definitivamente o expediente de modificación de créditos n.º 6/2018 dentro do vixente orzamento municipal, por importe de corenta e dous mil catrocentos oitenta e dous euros (42.482,00), en cumprimento do disposto no artigo 177.2 en relación co 169.3 do Texto Refundido da Lei Reguladora das Facendas Locais, faise público que despois do referido expediente, o resume por capítulos do estado de gastos e do estado de ingresos do orzamento queda da seguinte forma: ESTADO DE INGRESOS ESTADO DE GASTOS Cabanas, 30 de xullo de 2018. O alcalde Asdo.: Germán Castrillón Permuy
02/08/2018 | Administración LocalMunicipal
Coristanco
Exposición pública de padróns contributivos 2018

Exposición pública padróns contributivos 2018 e período de cobranza Por Resolución da Alcaldía de data 13 de xullo de 2018 acordouse o seguinte: 1.–Aproba-los padróns contributivos seguintes: * Padrón do Imposto sobre Actividades Económicas exercicio 2018 * Padrón do Imposto sobre Bens Inmobles de natureza urbana exercicio 2018 * Padrón do Imposto sobre Bens Inmobles de características especiais exercicio 2018 * Padrón do Imposto sobre Bens Inmobles de natureza rústica exercicio 2018 * Padrón da taxa de lixo vivendas exercicio 2018 * Padrón da taxa de lixo comercial exercicio 2018 2.–De acordo co disposto no artigo 102.3 da Lei 58/2003, Xeral Tributaria, os padróns aprobados expóñense ao público nas oficinas xerais, durante o prazo quince días, contados a partir da publicación do presente anuncio no Boletín Oficial da Provincia. Durante este prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva.3.–Contra as liquidacións incorporadas ao padrón tódolos interesados poderán interpor recurso de reposición ante a Alcaldía-Presidencia, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón.4.–O prazo de ingreso en período voluntario iniciarase o día 17 de setembro 2018 e rematará o 20 de novembro de 2018. Transcorrido o prazo indicado, iniciarase o período executivo, que determina o devengo do recargo de constrinximento e dos xuros de mora. Coristanco, 31 de xullo de 2018. O alcalde Abrahán Gerpe Muñiz
02/08/2018 | Administración LocalMunicipal
Paderne
Convocatoria selección 1 técnico aula da ría de Paderne

Pola presente faise pública a convocatoria aprobada por Decreto 2018/G003/000249 de 26 de Xullo de 2018, para a selección dun técnico da Aula da Ría, polo cal a Alcaldía Presidencia ordeou convocar procedemento público para a contratación laboral temporal de 1 técnico aula da ría do Concello de Paderne por un período de 3 meses. As bases están a disposición dos/as interesados/as no taboleiro de edictos da Casa Consistorial e taboleiro de anuncios da sede electrónica do Concello https://sede.concellodepaderne.es/gl/. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, a 27 de xullo de 2018.- O ALCALDE D. César longo Queijo
02/08/2018 | Administración LocalMunicipal
Paderne
Anuncio do padrón da auga

ANUNCIO Aprobados pola Xunta de Goberno Local, en data vintesete de xullo de 2018, o padrón de subministro e utilización de auga potable, expóñense ó público polo prazo dun mes, que se contará desde o día seguinte da data de publicación do presente anuncio no BOP, durante o cal poderán presentarse as alegacións que se estimen convenientes, altas e baixas e demais reclamacións contra os mencionados padróns. De non presentarse alegacións ou reclamacións dentro do prazo establecido, este acordo elevarase automaticamente a definitivo. Paderne, 30 de xullo de 2018. O ALCALDE-PRESIDENTE ASDO.: CÉSAR LONGO QUEIJO
02/08/2018 | Administración LocalMunicipal
Cariño
Formalización contrato

En data 12 de xullo de 2018 formalizouse en documento administrativo o contrato relativo ao Servizo de Axuda no Fogar, publicándose para dar cumprimento ao disposto no artigo 154.2 do RDL 3/2011, de 14 de novembro, polo que se aproba o Texto refundido da Lei de Contratos do Sector Público: a) Organismo: Concello de Cariño b) Dependencia que tramita o expediente: Secretaría a) Descrición: servizo de axuda a domicilio na modalidade de dependencia e cobertura de vacacións e baixas do persoal. b) Lugar de execución: termo municipal de Cariño. c) Prazo de execución: 1 ano a) Tramitación: ordinaria. b) Procedemento: aberto c) Forma: procedemento aberto con varios criterios de valoración. Importe total: 193.800 € (IVE excluído) *ADXUDICACIÓN: Órgano e data: Xunta de Goberno local 03/07/2018. Adxudicatario: Pedroso y Rojas S. L Importe adxudicación: 193.800 (IVE excluído) Prazo de execución: 1 ano Previsión prórroga: 1 ano Formalización contrato: 12/07/2018. Cariño, 12 de xullo de 2018 O Alcalde Asdo. José M. Alonso Pumar
02/08/2018 | Administración LocalMunicipal
Paderne
Aprobación definitiva modificación da Ordenanza fiscal reguladora do imposto de bens inmobles

Aprobada provisionalmente a modificación da ordenanza fiscal reguladora do imposto de bens inmobles do Concello de Paderne, polo Pleno de 28/05/2018, e publicado o anuncio de aprobación provisional no BOP da Coruña nº 104 de 4 de xuño de 2018, transcorrido o prazo de 30 días hábiles, non téndose presentadas alegacións ao respecto, entenderase definitivamente adoptado o acordo, ata entón provisional, ao abeiro do disposto no artigo 17 do TRLRHL 2/2004, debéndose publicar o texto íntegro da ordenanza, e polo cal se fai efectivo.- Sométese a aprobación plenaria a aprobación provisional das seguintes modificacións na ordenanza fiscal reguladora do imposto de bens inmobles do Concello de Paderne: - Modificación do Artigo 2.2: O tipo de gravame do imposto sobre Bens Inmobles aplicable aos bens de natureza rústica, queda fixado no 0,60%. - Modificación do Artigo 2, engandindo un apartado 4, de tal xeito que disponga en dito apartado.2.4 O Coeficiente aplicable para a obtención do valor base utilizado para o cálculo da redución na base impoñible de inmobles rústicos con construción queda fixado no 0,8. Artigo 1. De conformidade co previsto no e artigo 73 da Lei 39/88 de 28 de decembro, o tipo de gravame do imposto sobre bens inmobles, aplicable a este Concello, queda fixado nos termos que se establecen no artigo seguinte. Artigo 2.1º.-O tipo de gravame do Imposto sobre Bens Inmobles aplicable aos bens de natureza urbana, queda fixado no 0,60%. 2º: O tipo de gravame do imposto sobre Bens Inmobles aplicable aos bens de natureza rústica, queda fixado no 0,60%. 3.º.- Para todos os grupos de bens inmobles de características especiais o tipo de gravame do imposto sobre bens inmobles, queda no 1,3 por 100.4ª. O Coeficiente aplicable para a obtención do valor base utilizado para o cálculo da redución na base impoñible de inmobles rústicos con construción queda fixado no 0,8. Artigo 3. No non expresamente previsto na Presente Ordenanza, rexerán os preceptos contidos na Subsección 2ª de la sección 3ª, del Capítulo II, del Título II de la referida Lei 39/88, concordantes e complementarios na mesma, e nas demais Leises do Estado reguladoras da materia, así como en las disposicións fixadas para o seu desenvolvemento. Artigo 4.- Exencións.- 1.- Ademais das exencións prevenidas no RDL 2/2004 polo que se aproba o Texto refundido da Lei reguladora das Facendas Locais e demáis lexislación que a poda reemplace e outras de aplicación, quedan exentos os seguintes bens: - O Centro de Saúde de titularidade Pública, no Lg. Consistorio – Paderne, coas seguintes identificacións catastrais: Edificio: 15065A504003600001JF Finca Rústica: 15065A504003600000HD Disposición Final A entrada en vigor será o día da súa publicación no BOP, e permanecerá vixente ata o a súa modificación ou derrogación. Paderne a 27 de xullo de 2018. O ALCALDE PRESIDENTE ASDO. CÉSAR LONGO QUEIJO
02/08/2018 | Administración LocalMunicipal
Cerceda
Secretaría
Aprobación definitiva do Regulamento de actividades de tratamento de datos de carácter persoal do Concello de Cerceda

ANUNCIO Aprobación definitiva do Regulamento de actividades de tratamento de datos de carácter persoal do Concello de Cerceda Rematado o prazo de exposición pública sen que se presentasen reclamacións, enténdese definitivamente aprobado o regulamento que se transcribe, aprobado inicialmente en sesión de Concello-Pleno celebrada o 31/5/2018. Públicase o seu texto íntegramente: REGULAMENTO DE ACTIVIDADES DE TRATAMENTOS DE DATOS DE CARÁCTER PERSOAL DO CONCELLO DE CERCEDA Artigo 1 As actividades de tratamento do Concello de Cerceda nas que se conteñen e procesan datos de carácter persoal son as que están recollidas neste regulamento. Artigo 2 Créase a seguinte actividade de tratamento de datos de carácter persoal do Concello de Cerceda: CONTROL HORARIO Artigo 3 As actividades de tratamento creadas ó amparo do Regulamento (UE) 2016/679 do Parlamento Europeo e do Consello, de 27 de abril de 2016, relativo a protección das persoas físicas no que respecta ó tratamento de datos personais e á libre circulación destes datos manteranse. Serán mantidas as seguintes: PORTELO UNICO E REXISTRO XERAL PADRON DE HABITANTES PERSOAL CURRICULUMS SERVIZOS SOCIAIS DESENVOLVEMENTO LOCAL AXENTES DE PROMOCIÓN ECONOMICA PARTICIPANTES EN ACCIÓNS DE PROMOCIÓN DE EMPREGO FORMACIÓN XESTION ECONÓMICA RECADACIÓN CONTRATACIÓN LICENZAS E AUTORIZACIÓNS URBANISMO RESPONSABILIDADE ADMINISTRATIVA ELECCIÓNS CULTURA E DEPORTES BIBLIOTECA MEDIOAMBIENTE REXISTRO CANINO E ANIMAIS PERIGOSOS POLICIA VIDEOVIXIANCIA ESCOLA INFANTIL PARELLAS DE FEITO E MATRIMONIOS CIVÍS PROTECCIÓN CIVIL E SERVIZO DE EMERXENCIAS Artigo 4 A titularidade da responsabilidade das Actividades de Tratamento corresponderá directamente ó Concello de Cerceda. Artigo 5 Poderán exercitarse os dereitos de acceso, rectificación ou supresión, solicitar a limitación do tratamento dos datos así como opoñerse ou retirar o consentimento en calquera momento nas instalacións do Concello de Cerceda. No Concello facilitaranse formularios para realizar a solicitude mediante escrito, que deberá ir acompñadas dunha copia do seu DNI. Artigo 6 Dando cumprimento ó artigo 30 do Regulamento (UE) 2016/679 do Parlamento Europeo e do Consello, de 27 de abril de 2016, relativo a protección das persoas físicas no que respecta ó tratamento de datos persoanis e a libre cirulación destes datos, indícase en relación as actividades de tratamento de nova creación: DISPOSIÓN FINAL Entrada en vigor Este regulamento entrará en vigor tras a súa publicación íntegra no Boletín Oficial da Provincia e trascurrido o prazo establecido no artigo 65.2 da Lei 7/1985, de 2 de abril, reguladora das Bases de Réxime Local, de conformidade co artigo 70.2 da citada Lei. Cerceda, 30 de xullo de 2018. O alcalde-presidente, José García Liñares
02/08/2018 | Administración LocalMunicipal
Paderne
Aprobación definitiva da modificación puntual da RPT de Paderne

ANUNCIO Modificación puntual da relación de postos de traballo do Concello de Paderne Polo Pleno do Concello de Paderne, na sesión de 21 de xuño de 2018, previa mesa de negociación preceptiva, adoptouse o acordo de aprobar a modificación puntual da relación de postos de traballo do Concello de Paderne, sen ningún voto en contra e por maioría absoluta, co fin de adaptar a mesma ao disposto no art.28.1 da Lei 2/2015, do 29 de abril de Emprego público de Galicia en cumprimento da sentencia do Xulgado do Social n.º 5 da Coruña, sentencia n.º 389/2017, nos autos 655/2016, pola que se declara persoal indefinido non fixo a unha traballadora no posto de axencia de emprego e desenvolvemento local, e adaptación á Lei de Orzamentos do Estado para o exercicio 2017 no incremento salarial do 1%. En cumprimento do prevenido no art.202.2, Lei 2/2015, de 29 de abril, do emprego público de Galicia o acordo expúxose ao público polo prazo de vinte días hábiles mediante publicación no BOP da Coruña n.º 121, do 27 de xuño de 2018, quedando elevada a definitiva ao non terse presentado reclamación algunha. Contra este acordo, que esgota a vía administrativa, non caben recursos en vía administrativa, podendo interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, de conformidade co disposto no artigo 10.1 b ) da Lei 29/1998, do 13 de xullo, reguladora da Xurisdición Contencioso- Administrativa, no prazo de dous meses dende o día seguinte ao da publicación. En Paderne, a 27 de xullo de 2018. O ALCALDE D. César Longo Queijo
02/08/2018 | Administración LocalMunicipal
Vilarmaior
Aprobación inicial de modificación de crédito

ANUNCIO Aprobado polo Pleno desta Corporación, o día 30 de xullo de 2018, o expediente de modificación de créditos n.º 3/2018 (transferencia de créditos), 2018/T002/000003, dentro do vixente orzamento municipal, por un importe total de QUINCE MIL TRESCENTOS SETENTA E SETE EUROS CON OITENTA E CINCO CÉNTIMOS (15.377,85 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, exponse ao público, durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes. De non se presentar, a modificación entenderase aprobada definitivamente. Vilarmaior, 30 de xullo de 2018. O ALCALDE Carlos Vázquez Quintián
02/08/2018 | Administración LocalMunicipal
Cambre
Anuncio de formalización de contrato da obra “Traslado e mellora do parque infantil da Praza José Luis Caso Cortines”, incluída no PAS Adicional 1/2015 da Deputación Provincial da Coruña

1. Entidade adxudicadora. a) Organismo: Concello de Cambre. b) Dependencia que tramita o expediente: Secretaría-Contratación. c) Número de expediente: 2017/C003/000013. d) Dirección de Internet do perfil de contratante: www.cambre.es e www.contratosdegalicia.es 2. Obxecto do contrato. a) Tipo de contrato: contrato administrativo de obra. b) Descrición: “Traslado e mellora do parque infantil da praza José Luis Caso Cortines”, incluída no Plan de acción social (PAS) adicional 1/2015 da Exma. Deputación Provincial da Coruña. c) Referencia de nomenclatura (CPV): 45236290-9. d) Medio de publicación dos anuncios de licitación. Perfil do contratante-Plataforma de Contratos Públicos de Galicia e diario “La Voz de Galicia”. e) Data de publicación dos anuncios de licitación.28 de decembro de 2017.3. Tramitación e procedemento. a) Tramitación: ordinaria. b) Procedemento: negociado sen publicidade (con multiplicidade de criterios de valoración). 4. Valor estimado do contrato: 106.057,52 €. 5. Orzamento base de licitación. Prezo sen IVE: 88.381,26 €. IVE (21%): 18.560,06 €. Total: 106.941,32 €. 6. Formalización do contrato. a) Data da adxudicación: 19/06/2018. b) Data de formalización do contrato: 04/07/2018. c) Contratista: Jardinería Arce, S. L. d) Importe de adxudicación: 86.636,00 €. e) Vantaxes da oferta adxudicataria: a. Baixa económica ofertada. b. Programa de traballo ofertado. c. Reducción do prazo de execución. d. Porcentaxe de control de calidade ofertado. Cambre, 30 de xullo de 2018. O alcalde Óscar A. García Patiño
02/08/2018 | Administración LocalMunicipal
As Pontes de García Rodríguez
Secretaría
Substitucións na presidencia de varias xuntas de goberno local, plenos e funcións da Alcaldía a prol da 1ª tenente de alcalde M. Montserrat Gacía Chavarría

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía nº 608/2018, do día 04/05/2018 designouse como substituta na Presidencia da Xunta de Goberno Local extraordinaria do día 04/05/2018, á primeira tenente de alcalde María Montserrat García Chavarría; mediante resolución da Alcaldía nº 614/2018, do día 07/05/2018, designouse como substituta na presidencia da Xunta de Goberno Local extraordinaria urxente do día 07/05/2018 á primeira tenente de alcalde, M. Montserrat García Chavarría; mediante resolución da Alcaldía nº 633/2018, do día 09/05/2018, designouse como substituta na presidencia do Pleno ordinario do día 09/05/2018 á primeira tenente de alcalde, M. Montserrat García Chavarría; mediante resolución da Alcaldía nº 652/2018, do día 11/05/2018, designouse como substituta nas funcións da Alcaldía o día 11/05/2018, á primeira tenente de alcalde, M. Montserrat García Chavarría; mediante resolución da Alcaldía nº 680/2018, do día 15/05/2018, designouse como substituta na presidencia da Xunta de Goberno Local ordinaria do día 16/05/2018, á primeira tenente de alcalde, M. Montserrat García Chavarría; mediante resolución da Alcaldía nº 709/2018, designouse como substituta na presidencia da Xunta de Goberno Local extraordinaria do día 23/05/2018, á primeira tenente de alcalde, M. Montserrat García Chavarría; mediante resolución da Alcaldía nº 770/2018, do día 31/05/2018, designouse como substituta na presidencia da Xunta de Goberno Local extraordinaria urxente do día 31/05/2018, á primeira tenente de alcalde, M. Montserrat García Chavarría; mediante resolución da Alcaldía nº 787/2018, do día 05/06/2018; designouse como substituta na presidencia da Xunta de Goberno Local ordinaria do día 06/06/2018, á primeira tenente de alcalde, M. Montserrat García Chavarría; mediante resolución da Alcaldía nº 819/2018, do día 11/06/2018, designouse como substituta nas funcións da Alcaldía, o día 11/06/2018, á primeira tenente de alcalde, M. Montserrat García Chavarría; mediante resolución da Alcaldía nº 849/2018, do día 14/06/2018; designouse como substituta nas funcións da Alcaldía o día 14/06/2018, á primeira tenente de alcalde, M. Montserrat García Chavarría e mediante resolución nº 861/2018, do día 15/06/2018; designouse como substituta na presidencia da Xunta de Goberno Local extraordinaria do día 15/06/2018, á primeira tenente de alcalde, M. Montserrat García Chavarría As Pontes de García Rodríguez, 27 de xuño de 2018 O concelleiro delegado da Área de Réxime Interno e Recursos Humanos José Alén Álvarez
02/08/2018 | Administración LocalMunicipal
Toques
Anuncio de aprobación inicial de transferencia de créditos

ANUNCIO DE APROBACIÓN INICIAL O Pleno do Concello de Toques, en sesión ordinaria celebrada o día 27 de xullo de 2018, acordou a aprobación inicial do expediente de modificación de créditos do orzamento en vigor, na modalidade de transferencia de créditos entre distintas áreas de gasto. O referido expediente permanecerá exposto ao público, despois da publicación do anuncio no Boletín Oficial da Provincia, no taboleiro de edictos da Corporación así como tamén estará a disposición dos interesados na sede electrónica deste Concello https://sede.toques.es, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o tenor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. En Toques, a 30 de xullo de 2018. O ALCALDE Asdo.: Miguel Ángel Buján Varela
02/08/2018 | Administración LocalMunicipal
Brión
Exposición pública padrón fiscal

Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 2º trimestre de 2018, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín S. L. sita en Urb. Agronovo, 126 baixo, Brión, en horario de 9:30 a 13:30 e de 15:30 a 18:30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso - administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9:30 a 13:30 e de 15:30 a 18:30 horas, de luns a venres, en período voluntario desde o 1 de agosto ata o día 30 de setembro de 2018. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico -administrativa ante o órgano económico - administrativo da Comunidade Autónoma de Galicia no prazo dun mes desde que se entenda producida a notificación. Brión, 27 de xullo de 2018 O alcalde José Luis García García
02/08/2018 | Administración LocalMunicipal
Cerceda
Secretaría
Aprobación defintiva da modificación do regulamento da escola infantil municipal (art.9)

ANUNCIO Aprobación defintiva da modificación do regulamento da escola infantil municipal Rematado o prazo de exposición pública sen que se presentasen reclamacións, enténdese definitivamente aprobada a modificación do regulamento que se transcribe, aprobado inicialmente en sesión de Concello-Pleno celebrada o 31/5/2018. Públicase o seu texto íntegramente: “ARTIGO 9.–CALENDARIO E HORARIO DE FUNCIONAMENTO No apartado 1 di: “A EIM permanerá aberta 12 meses ao ano (agás os días declarados inhábiles) de luns a venres, ambos incluídos, de oito a vinte horas.” Pasará a dicir: “A EIM permanerá aberta 12 meses ao ano (agás os días declarados inhábiles) de luns a venres, ambos incluídos, de sete trinta a vinte horas”. Cerceda, 30 de xullo de 2018. O alcalde José García Liñares
02/08/2018 | Administración LocalMunicipal
Irixoa
Modificación orzamentaria 6/2018: Aprobación definitiva e resumo por capítulos

Aprobado definitivamente o expediente de modificación orzamentaria nº 6/2018, mediante acordo plenario do 27-6-2018 (sen alegacións), faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 27 de xullo de 2018 O alcalde Antonio Deibe Sanmartín
02/08/2018 | Administración LocalMunicipal
Ortigueira
Secretaría
Padrón de contribuíntes de taxa polo servizo municipal de recollida do lixo correspondente ao segundo trimestre de 2018

Por resolución da Alcaldía número 2018-0650 deste Concello, foi aprobado o PADRÓN DE CONTRIBUÍNTES DE TAXA POLO SERVIZO MUNICIPAL DE RECOLLIDA DO LIXO CORRESPONDENTE AO SEGUNDO TRIMESTRE DE 2018 De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeran as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e aos efectos oportunos Ortigueira, 27 de xullo de 2018 O Alcalde. Juan Vicente Penabad Muras
02/08/2018 | Administración LocalMunicipal
Cee
Aprobación definitiva da modificación dos anexos de subvencións nominativas e anexo de partidas ampliables do orzamento municipal do Concello

De conformidade cos artigos 112.3 da Lei 7/1985, do 2 de abril Reguladora das Bases do Réxime Local, artº 127 do Texto Refundido das Disposicións legais vixentes en materia de Réxime Local, aprobado por Real Decreto Lexislativo 781/1986 do 18 de Abril e artº 169.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de Marzo, tendo en conta que a Corporación en sesión ordinaria, celebrada o 29/06/2018, aprobou inicialmente a modificación dos anexos de subvencións nominativas e anexo de partidas ampliables do orzamento municipal do concello de cee, que resultou definitiva ao non presentarse reclamacións durante o prazo de exposición pública, faise constar o acordo: PRIMEIRO.- A modificación dos anexos de subvencións nominativas e anexo de partidas ampliables no senso de que a Asociación Xunqueira 1547 sería beneficiaria de: A) Subvención prepagable de 30.000€. O beneficiario, de ser o caso, deberá presentar xunto coa solicitude de abono da subvención a seguinte documentación: 1.-Aval bancario ou metálico ou calquera das formas de garantía previstas no artigo 108 da Lei 9/2017, de 8 de novembro, de Contratos do Sector Público, polo importe de 30.000€ a favor do Concello de Cee que garante a xustificación da subvención.2.-Declaración xurada de que se cumpren os requisitos do artigo 31.6 da Lei 9/2007 de 13 de xuño de Subvencións de Galicia.3.-Certificados de estar ó corrente coas obrigas tributarias (Estado, CCAA e Concello) e coa seguridade social.4.-Certificación bancaria acreditativa da conta a nome da entidade na que se fará o ingreso da subvención.5.-Sen prexuízo dos establecidos na Ordenanza reguladora de Subvencións do Concello de Cee. B) Subvención postpagable polo importe que se acade cos ingresos de postos, barracas e outros derivados da ocupación de solo público realizado con ocasión da festividade da Xunqueira. SEGUNDO.- Dita modificación queda suxeita a condición suspensiva de que a Asociación Xunqueira 1547 estea inscrita no Rexistro de Asociacións do Concello de Cee. Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, e na forma e prazos que establecen as normas da devandita Xurisdición. En Cee a 30 de xullo de 2018. Sr alcalde: Ramón Vigo Sambade.
02/08/2018 | Administración LocalMunicipal
Culleredo
Economía, Facenda e Réxime Interior
Lista provisional de admitidos/excluídos no proceso selectivo de inspector/a (promoción interna)

Por Resolución da concelleira delegada de Seguridade Cidadá, Recursos Humanos e Réxime Interior do 20 de xullo de 2018, resolveuse o seguinte: Aprobar a lista provisional dos/das aspirantes admitidos/as e excluídos/as no proceso selectivo convocado para cubrir polo sistema de concurso-oposición unha praza de “Inspector/a (promoción interna)”, de acordo co seguinte detalle: ADMITIDOS/AS: EXCLUÍDOS/AS: ningún. Os/as aspirantes non admitidos/as disporán dun prazo de 10 días hábiles, contados dende o seguinte ao da publicación da resolución da lista provisional de admitidos/as e excluídos/as no Boletín Oficial da Provincia co fin de emendar o defecto que motivara a súa non admisión. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes, a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, do 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, do 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Culleredo, 20 de xullo de 2018. A concelleira delegada de Seguridade Cidadá, Recursos Humanos e Réxime Interior Marta María Figueroa Fuentes
02/08/2018 | Administración LocalMunicipal
Boqueixón
Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento

Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de saneamento e por parte do Concello os padróns das taxas polos servizos de subministración de auga, conservación de contadores, canon da auga, coeficiente de verteduras e saneamento correspondente ao 2.º trimestre de 2018, estarán a disposición do publico durante 15 días desde a publicación deste anuncio no BOP nas oficinas do Concello de Boqueixón situada no Forte en horario de 9.00 a 13.30 horas, luns e xoves, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, que se contará desde o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico-administrativa ante o órgano económico-xzaadministrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, do 29 de xullo, que aproba o regulamento xeral de recadación. O pago do recibo de saneamento poderá efectuarse nas oficinas da empresa ESPINA & DELFÍN, S. L. abertas ao público de 9.00 a 13.30 horas, luns e xoves. Transcorridos os períodos voluntarios de pagamento establecidos en cada un dos servizos, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 30 de xullo de 2018. O alcalde Manuel Fernández Munín
02/08/2018 | Administración LocalMunicipal
Oleiros
Persoal
Aprobación inicial da relación de postos de traballo

ANUNCIO Aprobación inicial da relación de postos de traballo do Concello de Oleiros Polo Concello Pleno, na sesión ordinaria desenvolvida o día 26 de xullo de 2018, aprobouse inicialmente a relación de postos de traballo do Concello. En cumprimento do disposto na normativa vixente de aplicación, exponse ao público polo prazo de vinte días hábiles –o cal comezará a contar desde o seguinte ao da inserción deste edicto no Boletín Oficial da Provincia– a fin de que durante dito período se poidan formular as reclamacións e suxestións que se consideren oportunas dirixidas ao alcalde deste Concello. Oleiros, 30 de xullo de 2018. A segunda tenente de alcalde delegada de Persoal Margarita Figueroa Vázquez
02/08/2018 | Administración LocalMunicipal
Culleredo
Economía, Facenda e Réxime Interior
Lista provisional de admitidos/excluídos do proceso selectivo para a cobertura de dúas prazas de policía local polo sistema de mobilidade e polo procedemento de concurso

Por Resolución da concelleira delegada de Seguridade Cidadá, Recursos Humanos e Réxime Interior do 26 de xullo de 2018, resolveuse o seguinte: Aprobar a lista provisional dos/das aspirantes admitidos/as e excluídos/as no proceso selectivo convocado para a cobertura de dúas prazas de policía local polo sistema de mobilidade e polo procedemento de concurso, de acordo co seguinte detalle: ADMITIDOS/AS: EXCLUÍDOS/AS: Os/as aspirantes non admitidos/as disporán dun prazo de 10 días hábiles, contados dende o seguinte ao da publicación da resolución da lista provisional de admitidos/as e excluídos/as no Boletín Oficial da Provincia co fin de emendar o defecto que motivara a súa non admisión. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes, a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, do 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, do 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Culleredo, 26 de xullo de 2018 A concelleira delegada de Seguridade Cidadá, Recursos Humanos e Réxime Interior Marta María Figueroa Fuentes
02/08/2018 | Administración LocalMunicipal
Boiro
Prezo público actividades no centro sociocultural Cabo de Cruz (campamento, exposicións).

En aplicación do establecido na Ordenanza reguladora do Prezo Público pola prestación de servizos de carácter educativo, social, cultural e deportivo do Concello de Boiro, faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 19 de xuño de 2018 para as seguintes actividades a desenvolver no CENTRO SOCIOCULTURAL DE CABO DE CRUZ durante os meses de xuño a setembro 2018: – CAMPAMENTO URBANO (MULTIOBRADOIRO INFANTIL) no CENTRO SOCIOCULTURAL DE CABO DE CRUZ).- 50 euros cunha bonifcación do 10% para irmáns inscritos no multiobradoiro – VISITAS A EXPOSICIÓN: gratuita – XUNTANZA EXPOSICIÓN: gratuita Boiro a 22 de decembro de 2017 O Tte. Alcalde en funcións de alcalde Fernando García Dieguez
02/08/2018 | Administración LocalMunicipal
Cambre
Avocación de competencias da quinta tenente alcalde, dona Josefa Vázquez Soto, desde o día 13 ao 17 de agosto de 2018, ambos os dous incluídos

Esta Alcaldía, con data do día 26 de xullo de 2018, ditou a Resolución número 1520/2018 que se transcribe a continuación: “Dona Claudineia Jipa Figuer, quinta tenente de alcalde, comunicou a esta alcaldía que por motivos persoais non poderá exercer as súas funcións como concelleira delegada de área, desde o día 6 ao 10 de agosto de 2018, ambos os dous incluídos, segundo o seu escrito rexistrado de entrada o día 12 de xullo de 2018 co número 0/5167. Con data do día 18 de xullo de 2018 ditei a Resolución número 1429/2018, na que resolvin avocar a delegación xenérica efectuada a prol de dona Claudineia Jipa Figuer, desde o día 6 ao 10 de agosto de 2018, ambos os dous incluídos. Dona Claudineia Jipa Figuer presentou con data do día 23 de xullo de 2018 o escrito rexistrado ao número 0/5378, no que solicita a anulación das vacacións solicitadas dende o día 6 ao 10 de agosto de 2018, ambos os dous incluídos e as solicita dende o día 13 ao 17 de agosto de 2018, ambos os dous incluídos. Por Resolución de Alcaldía número 1841/2016, de data 18 de novembro, de delegación de atribucións da Alcaldía nos membros da Xunta de Goberno Local, mantive sen cambios a denominación e ámbito material da delegación xenérica conferida a prol de dona Claudineia Jipa Figuer mediante Resolución da Alcaldía núm.446/2016, do 18 de marzo, para a área de Protección Civil, Policía Local e Sanidade. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, resolvo: Primeiro. –A solicitude da interesada, modificar a resolución de avocación de competencias número 1.429/2018, do 18 de xullo e, para tal efecto, avocar a delegación xenérica efectuada a prol de dona Claudineia Jipa Figuer, desde o día 13 ao 17 de agosto de 2018, ambos os dous incluídos a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de novembro de 2016. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 30 de xullo de 2018. O alcalde Óscar A. García Patiño
02/08/2018 | Administración LocalConsorcios
Consorcio de Turismo y Congresos
Exposición pública da conta xeral. Exercicio 2017

CONSORCIO DE TURISMO E CONGRESOS DA CORUÑA ANUNCIO EXPOSICIÓN PÚBLICA DA CONTA XERAL DO EXERCICIO 2017 Informada a Conta Xeral do Consorcio de Turismo e Congresos da Coruña correspondente ao exercicio 2017 pola Xunta de Goberno do Consorcio, en sesión realizada o día 30 de xullo de 2018, exponse ao público durante quince días e oito máis para que os interesados poidan presentar reclamacións ou observacións á mesma. A Conta Xeral permanecerá exposta aos interesados na sede do Consorcio (rúa Sol - Edificio Sol, s/n - 15003 A Coruña). A Coruña, 30 de xullo de 2018. Alberto Lema Suarez Presidente
03/08/2018 | Administración LocalMunicipal
Vedra
Secretaría-Intervención
Anuncio aprobación inicial orzamento municipal exercicio 2018

Aprobado inicialmente polo Pleno da Corporación, en sesión celebrada o día 26 de xullo de 2018, o orzamento xeral para o exercicio económico 2018, o cadro de persoal e a relación de postos de traballo para o devandito exercicio, para cumprir o disposto no art.169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, e disposicións concordantes, exponse ao público na Secretaría deste Concello polo prazo de quince días hábiles -que comezará a contar dende o seguinte ao da inserción do presente edicto no Boletín Oficial da Provincia- para que durante o mesmo se poidan formular ante o Pleno as reclamacións que se consideren pertinentes, e que terán que dirixirse ao señor Alcalde-Presidente desta Corporación. Vedra, 30 de xullo de 2018. O ALCALDE, Carlos Martínez Carrillo
03/08/2018 | Administración LocalMunicipal
Cabana de Bergantiños
Elevación automática a definitivo do acordo de aprobación inicial do expediente de modificación de crédito 12/2018, mediante crédito extraordinario e suplemento de crédito

ANUNCIO Elevación automática a definitivo do acordo de aprobación inicial do expediente de modificación de crédito 12/2018, mediante crédito extraordinario e suplemento de crédito Rematado o prazo de exposición ao público do acordo plenario de modificación n.º 12 do orzamento da Corporación para o ano 2018, mediante crédito extraordinario e suplemento de crédito sen presentarse reclamacións, enténdese elevado a definitivo, conforme ao disposto no artigo 177 do Real Decreto Lexislativo 2/2004, do 5 de marzo. En cumprimento do artigo 169 da citada lei faise público o resumo por capítulos do Estado de Ingresos e de gastos trala aprobación do devandito expediente. Conforme ao artigo 171 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Cabana de Bergantiños, a 30 de xullo de 2018. O alcalde Asdo.: José Muíño Domínguez
03/08/2018 | Administración LocalMunicipal
Carballo
Aprobación inicial de expediente de modificación de crédito, crédito extraordinario número 2/2018

Aprobación inicial de expediente de modificación de crédito, crédito extraordinario número 2/2018 O Pleno municipal, en sesión ordinaria do día 30 de xullo de 2018, acordou aprobar inicialmente o expediente de crédito extraordinario número 2/2018. Por medio do presente expónse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, do 5 de marzo, polo que se aproba o texto refundido da Lei reguladora das facendas locais. Carballo, 31 de xullo de 2018. O alcalde Evencio Ferrero Rodríguez
03/08/2018 | Administración LocalMunicipal
Oleiros
Área Económica
Exposición pública da conta xeral de 2017

EDICTO Unha vez que foi formulada e rendida a Conta Xeral desta Corporación correspondente ao exercicio 2017, e que foi informada favorablemente pola Comisión Especial de Contas, exponse ao público xunto cos documentos que a xustifican, na Intervención desta Entidade, polo espazo de quince días hábiles, contados a partires do día seguinte á inserción do presente edicto no Boletín Oficial da Provincia. Os interesados poderán examinala e formular os reparos e observacións que estimen pertinentes, durante o devandito prazo de exposición e os 8 días seguintes, de conformidade co disposto nos artigos 116 da Lei 7/85, do 2 de abril, reguladora das bases do réxime local, e o artigo 212.3 do Real decreto lexislativo 2/04, do 5 de marzo, polo que se aproba o texto refundido da Lei reguladora das facendas locais. Oleiros, 30 de xullo de 2018. A 1.ª tenente de alcalde delegada de Economía e Facenda Asdo.: M.ª José Varela Neira
03/08/2018 | Administración LocalMunicipal
Ponteceso
Oficinas Xerais
Padrón fiscal

ANUNCIO Exposición pública do padrón das taxas polos servizos de subministración de auga e conservación de contadores, saneamento e depuración de augas residuais correspondente ao 2.º trimestre de 2018 A empresa concesionaria do servizo de subministración domiciliaria de auga potable e saneamento e depuración de augas residuais elaborou o padrón das taxas polos servizos de subministración de auga e conservación de contadores, saneamento e depuración de augas residuais correspondente ao 2.º trimestre de 2018. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, S. L. (rúa Aduana, 11, Ponteceso), en horario de 9.00 a 13.30 horas, de luns a venres, para os efectos de que as persoas interesadas o examinen e presenten as reclamacións que estimen oportunas. A publicación deste anuncio no BOP produce os efectos de notificación expresa ao abeiro do que dispón o artigo 102.3 da Lei 58/2003, do 17 de decembro. O pagamento poderá realizarse nas oficinas da empresa Espina & Delfín, S. L., abertas ao público de 9.00 a 13.30 horas, de luns a venres, ata o 24.10.2018. Ponteceso, 24 de xullo de 2018. O alcalde Xosé Lois García Carballido